EkBass/fiwiki-20250220-pages-articles huggingface dataset:
Piikkisappiruoho

Piikkisappiruoho (Xanthium spinosum) on mykerökukkaiskasvilaji, jota on kotoisin Amerikasta. Laji on levinnyt yleisesti eri puolille vanhaa maailmaa, Eurooppaan, Aasiaan, Afrikkaan ja Australiaan.Plants of the World Online: Xanthium spinosum L. Royal Botanic Gardens, Kew. Viitattu 2.12.2023. Piikkisappiruoho on yksivuotinen ruoho, joka kasvaa viidestätoista 70:een senttimetriä korkeaksi. Sen lehtiasento on kierteinen, lehtihangoissa on kolmihaaraisia piikkejä. Lehdet ovat lyhytruotisia tai ruodittomia ja suikealapaisia, osin liuskaisia. Mykeröstössä hedemykeröt sijaitsevat terttumaisissa latvahaarojen kärjissä, emimykeröt alempana yksittäin tai pieninä ryhminä. Emimykeröjen kehdoissa on kellanruskeita koukkupiikkejä.Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki. == Lähteet == == Aiheesta muualla == * Suomen Lajitietokeskus: Piikkisappiruoho – Xanthium spinosum Luokka:Asterikasvit
Charlie terveyshoitolassa

Charlie terveyshoitolassa (The Cure) on Charles Chaplinin ohjaama ja käsikirjoittama vuoden 1917 yhdysvaltalainen lyhyt mykkäelokuva. Charlie terveyshoitolassa on siitä harvinainen Chaplin-elokuva, että hän ei esitä siinä kuuluisaa Kulkuri-hahmoaan. Hän esittää elokuvassa alkoholistia, joka etsii parannusta tautiinsa terveyshoitolasta.Fairservice, s. 160. Elokuvan kuvausprosessista on jäänyt huomattavan paljon tietoa, sillä suurin osa ensikopioista ja poistetuista kohtauksista on säilynyt. Ensimmäisten sadan otoksen aikana tapahtumien paikat ja lavasteet muuttuvat useasti, mutta vielä aivan viimeisissäkin otoissa Chaplin kokeili erilaisia tilanteita, joita ei kuitenkaan sisällytetty valmiiseen elokuvaan. Elokuvan tuotanto pysähtyi myös hetkeksi, kun Chaplin vilustui uima-allaskohtauksen kuvausten jälkeen. Elokuva saapui ensi-iltaansa 16. huhtikuuta 1917, hieman myöhässä aikataulustaan.Robinson, s. 231–234. == Lähteet == * * === Viitteet === == Aiheesta muualla == * * * Luokka:Vuoden 1917 yhdysvaltalaiset elokuvat Luokka:Yhdysvaltalaiset mykkäelokuvat Luokka:Yhdysvaltalaiset komediaelokuvat Luokka:Yhdysvaltalaiset lyhytelokuvat Luokka:Yhdysvaltalaiset mustavalkoelokuvat Luokka:Charles Chaplinin ohjaamat elokuvat
Säiläpiisku

Säiläpiisku eli säiläraippu (Solidago graminifolia) on monivuotinen piiskulaji, jota esiintyy Pohjois-Amerikassa. Säiläpiisku kasvaa 30–100 senttimetriä korkeaksi. Sen varren yläosa haaroo jyrkähkön yläviiston huiskilomaisesti. Lehtien lavat ovat jäykkiä, tasasoukan suikeita ja ehytlaitaisia, teräväkärkisiä, jäykkäkarvaisia. Kuperasti huiskilomaisessa mykeröstössä on lukuisia pienehköjä tahmeita vaaleankellertäviä mykeröjä. == Lähteet == * Hämet-Ahti, Leena, Kurtto, Arto, Lampinen, Raino, Piirainen, Mikko, Suominen, Juha, Ulvinen, Tauno, Uotila, Pertti & Väre, Henry. 2005. Lisäyksiä ja korjauksia Retkeilykasvion neljänteen painokseen. Lutukka 21:72. == Aiheesta muualla == *Kasviatlas: Säiläraippu (Euthamia graminifolia) *Finto: Kassu – Kasvien suomenkieliset nimet: Säiläpiisku (Solidago graminifolia) *United States Department of Agriculture (USDA): Euthamia graminifolia *United States Department of Agriculture (USDA): Plant Guide, Flat-top goldentop (Euthamia graminifolia) (pdf) *Flora of North America: Euthamia graminifolia Luokka:Piiskut
Buurivillakko

Buurivillakko (Senecio inaequidens) on monivuotinen villakkolaji, jota esiintyy alkuperäisenä Etelä-Afrikassa. Buurivillakon tyveltä puutunut varsi kasvaa 30:stä 80:een senttimetriä korkeaksi. Se on kalju tai niukkakarvainen, tavalliseti runsaasti siirottavasti haarainen. Lehdet ovat melko tasasoukkia, harmahtavanvihreitä, sepiviä, suippokärkisiä. Mykerön ulkosuomujen kärki on ruskea, laita kalvomaisen ripsilaiteinen. Siirottavat kielikukat ovat kullankeltaisia. == Lähteet == * Hämet-Ahti, Leena, Kurtto, Arto, Lampinen, Raino, Piirainen, Mikko, Suominen, Juha, Ulvinen, Tauno, Uotila, Pertti & Väre, Henry. 2005. Lisäyksiä ja korjauksia Retkeilykasvion neljänteen painokseen. Lutukka 21:73. == Aiheesta muualla == * Suomen Lajitietokeskus: Buurivillakko – Senecio inaequidens Luokka:Villakot
Karheamuikio

Karheamuikio, myös muikio, karheakitkerö ja etelänkitkerö (Helminthotheca echioides, syn. Picris echioides) on yksivuotinen mykerökukkaiskasvi, jota esiintyy Etelä-Euroopassa. Sen haarova ja kankeakarvainen varsi kasvaa 20–50 senttimetriä korkeaksi. Lehdet sepivät paitsi alimmat. Niiden lapa on pitkulainen. Kahdesta kolmeen senttimetriin leveitä keltakukkaisia mykeröitä on runsaslukuisesti.Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki. Suomessa karheamuikio on harvinainen satunnaistulokas, jota on joskus tavattu puutarhoissa tai pelloilla rikkakasvina. == Lähteet == == Aiheesta muualla == * Kasviatlas: Karheamuikion (Helminthotheca echioides) levinneisyys Suomessa. * ITIS: Helminthotheca echioides * United States Department of Agriculture (USDA): Picris echioides Luokka:Asterikasvit
Heinämäki (Sotkamo)

Heinämäki on kylä Sotkamossa, Kainuussa. Matkaa Sotkamon keskustaan on 14 km, Vuokattiin 19 km ja Kajaaniin 50 km. Ensimmäinen asukas kylälle muutti vuonna 1608, ja nykyisin kylässä on noin 250 vakituista asukasta. Lisäksi Kusianjärvellä ja Matikanjärvellä on runsaasti kesäasutusta, runsaat 100 vapaa-ajan asuntoa. Kylän halki virtaa Kusianjoki, ja seututie 888 (Ristijärventie) tarjoaa nopean liikenneyhteyden Sotkamoon ja Vuokattiin sekä Ristijärvelle. Kylän pohjoisosassa sijaitsee luultavasti Sotkamon suurin, pitkänmuotoinen ja osittain rimpinen avosuo, Solansuo, joka kuuluu Natura- alueisiin ja on siten valtion luonnonsuojelualue. Kylä on palkittu "Vuojen Kaenuulaenen kylä" -tunnustuksella vuonna 2010. == Kylätalo Heinis == Heinämäen kyläkeskuksena toimii Kylätalo Heinis. Heinämäen kyläseura ry:n omistama Kylätalo Heinis saneerattiin koulukartanosta kyläkeskukseksi vuosina 2005–2007. Kylätalo on kylän vapaa-ajanviettopaikka kyläläisille, kylän vieraille ja loma-asukkaille. Päärakennuksesta löytyvät kyläsali, majoitus- ja kerhotilat (muun muassa biljardipöytä), saunaosasto sekä suurtalouskeittiö. Kilpatason (A2) frisbeegolf-kentälle 'Heinämäki DiscGolfPark' pääsee pelaamaan talon pihalta. === Talon historia === Heinämäen kantatilasta erotettiin Toivolan tila vuonna 1907. Jormaskylältä kotoisin ollut ja ristiriitaisia tunteita herättänyt ”Herra-Heikki”, eli ankara metsätyönjohtaja Heikki Korhonen, rakensi talon tälle paikalle vuonna 1915. Kylän koulu toimi yksityistaloissa vuodesta 1915 lähtien. Kun kylälle alettiin etsiä vakituisen koulun paikkaa, huomattiin Toivolan keskeinen sijainti ja talosta tuli Heinämäen koulu vuonna 1925. Vanhassa koulurakennuksessa on lohkotuista graniittikivistä tehty perustus ja helmipaneelivuoraus julkisivussa. Pihamaan laidalla on suuri kiviholvikellari. Uudempi koulurakennus on vuodelta 1960 ja hyvin yleistä tyyppiä. Koulutoiminta päättyi vuonna 2004 ja rakennukset siirtyivät kyläseuran omistukseen vuonna 2005. == Lähteet == * * http://www.ymparisto.fi/default.asp?contentid=88570&lan;=FI == Aiheesta muualla == * http://frisbeegolfradat.fi/rata/heinamaki_discgolfpark_sotkamo * http://www.ymparisto.fi/download.asp?contentid=114332&lan;=fi * http://koti.kainuu.com/kpokyla/ Luokka:Sotkamon kylät Luokka:Vuoden kainuulaiset kylät
HMS Leander (F109)

HMS Leander (viirinumero F109) oli Britannian kuninkaallisen laivaston Leander-luokan fregatti, joka oli samalla luokkansa nimikkoalus. == Valmistus == Alus tilattiin vuosien 1959-1960 hankinnoissa Harland and Wolffilta Belfastista, missä köli laskettiin 10. huhtikuuta 1959 telakkanumerolla 1591. Se laskettiin vesille 28. kesäkuuta 1961 ja valmistui 27. maaliskuuta 1963.Marriott 1983 s. 92Osborne & Sowdon 1990 s. 109-111 == Palvelus == Alus siirrettiin kesäkuussa 1970 modernisoitvaksi Devonportin telakalle, mistä se vapautui tammikuussa 1973.Meyer 1985 s. 112 Päivityksen jälkeen aluksen tutka- ja tulenjohtojärjestelmä koostui tyyppien 1006, 1010 ja 1011 tutkista sekä Link 10 ADAWS 5 -järjestelmästä. Elektroniseen sodankäyntiin aluksella oli UA9, tyyppien 668 ja 669 omakonetunnistimet sekä silpunheittimet. Asejärjestelminä olivat GWS222B Sea Cat tulenjohtotutkineen (tyyppi 904) sekä kaksi Boforsin 40 millimetrin 60 pituuskaliiperin ilmatorjuntakanuunaa. Sukellusveneentorjuntakyky muodostui tyyppien 162, 170, 182, 184M, 199 ja 185 järjestelmistä sekä GWS41 Ikara sukellusveneidentorjuntajärjestelmästä. Lisäksi aluksella olivat edelleen Mk10 Limbo Mod 1 sekä syvyyspommeja.Meyers 1985 s. 108-109 == Lähteet == * * * * === Viitteet === Luokka:Leander-luokan fregatit Luokka:Harland and Wolffin valmistamat alukset
HMS Ajax (F114)

HMS Ajax (viirinumero F114) oli Britannian kuninkaallisen laivaston Leander- luokan fregatti. == Valmistus == Alus tilattiin Cammell Lairdilta Birkenheadistä, missä köli laskettiin 12. lokakuuta 1959. Se laskettiin vesille 16. elokuuta 1962 ja valmistui 10. joulukuuta 1963.Marriott, Leo s. 92 == Palvelus == Palvelukseen oton jälkeisenä päivänä alus lähti koeajoihin. Seuraavana päivänä sen miehistö pelasti espanjalaisen rahtialuksen Llusanesin, joka oli joutunut merihätään Casquetsin edustalla. Kesäkuussa koeajot saatiin päätökseen, minkä aikana se muun muassa osallistui Kanaaliin pudonneen Seahawkin pelastustöihin. Alus lähti Maltalle, mistä jatkoi Kaukoitään. Alus saapui 1. heinäkuuta 1964 Singaporeen. Pari viikkoa myöhemmin se aloitti partioinnin Borneon koillisrannikolla, mikä jatkui aina vuoden loppuun lukuun ottamatta lyhyitä lepojaksoja Hongkongissa ja Bangkokissa. Vuoden 1965 alun alus partioi jälleen Borneon koillisrannikolla, kunnes se lähti Japaniin. Alus määrättiin 13. heinäkuuta Kaukoidän asemalle. Se oli huollettavana Singaporessa lokakuusta aina helmikuuhun 1966. == Lähteet == * * === Viitteet === Luokka:Leander-luokan fregatit Luokka:Cammell Lairdin valmistamat alukset
Heilbronner Falken

Heilbronner Falken on saksalainen jääkiekkojoukkue Heilbronnin kaupungista Baden-Württembergin osavaltiosta. Joukkue pelaa maan toiseksi korkeimmalla sarjatasolla 2. Bundesligassa ja on perustettu vuonna 2003. Joukkue liittyi 2. Bundesligaan, mutta putosi saman tien alempaan sarjaan. Takaisin 2. Bundesligaan joukkue ylsi kaudelle 2007–2008. == Pelaajat == Maalivahdit Maalivahdit Maalivahdit Maalivahdit Maalivahdit Maalivahdit # Pelaaja Hanskakäsi Sopimus Syntymäpaikka 31 Patrick Berger L 2025 Zwiesel, Saksa 35 Luca Ganz L 2025 Kaufbeuren, Saksa 73 Leon Willerscheid L Laina Brühl, Saksa Puolustajat Puolustajat Puolustajat Puolustajat Puolustajat Puolustajat # Pelaaja Kätisyys Sopimus Syntymäpaikka 2 Benedikt Jiranek R 2025 Nürnberg, Saksa 6 Michael Brunner L 2024 Bogen, Saksa 7 Jan Pavlu L 2024 Bolzano, Italia 16 Thomas Supis L 2024 Villingen-Schwenningen, Saksa 24 Corey Mapes (A) L 2026 Heilbronn, Saksa 28 Lars Schiller L 2025 Berliini, Saksa 59 Paul Mayer L Laina Kaufbeuren, Saksa 84 Malte Krenzlin L 2025 Mannheim, Saksa Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät # Pelaaja Kätisyys Pelipaikka Sopimus Syntymäpaikka 9 Brett Ouderkirk R KH 2025 Monkland, Ontario, Kanada 10 Nolan Ritchie L KH 2025 Brandon, Manitoba, Kanada 12 Vincent Jiranek R H 2025 Nürnberg, Saksa 13 Gunārs Skvorcovs L H 2025 Saldus, Latvian SNT, Neuvostoliitto 14 Niklas Jentsch L H 2024 Berliini, Saksa 17 Robin Just (A) L VLH 2025 Bratislava, Slovakia, Tšekkoslovakia 20 Marco Haas L H 2024 Mannheim, Saksa 21 Sebastian Hon R H 2025 Darmstadt, Saksa 22 Thore Weyrauch L H / P 2025 Wismar, Saksa 29 Calder Anderson L KH 2025 Brandon, Manitoba, Kanada 37 Frédérik Cabana (C) L KH / VLH 2025 Fleurimont, Québec, Kanada 55 Philip Hecht L H 2024 Mannheim, Saksa 57 Luis Ludin L H 2025 Innsbruck, Itävalta 91 Nikita Tschwanow L H Laina Berliini, Saksa 94 Alec Zawatsky L VLH 2025 Winfield, Brittiläinen Kolumbia, Kanada ===Joukkueenjohto=== * Päävalmentaja: Frank Petrozza * Toimitusjohtaja: Marco Merz * Urheilutoimenjohtaja: Martin Jiranek Lähde: EliteProspectshttps://www.eliteprospects.com/team/444/heilbronner-falken Viitattu 24.10.2021. == Lähteet == ==Aiheesta muualla== *Viralliset kotisivut Luokka:Saksalaiset jääkiekkoseurat Luokka:Baden-Württembergin urheilu Luokka:Vuonna 2003 perustetut urheiluseurat
HMS Dido (F104)

HMS Dido (viirinumero F104) oli Britannian kuninkaallisen laivaston Leander- luokan fregatti. == Valmistus == Alus tilattiin Yarrow and Companyltä Scotstounista Glasgow'sta, missä köli laskettiin 2. joulukuuta 1959. Se laskettiin vesille 22. joulukuuta 1961 ja valmistui 18. syyskuuta 1963.Marriott, Leo s. 92 == Lähteet == * * === Viitteet === Luokka:Leander- luokan fregatit Luokka:Yarrow’n valmistamat alukset
Minttu Hukka

Minttu Karoliina Hukka (s. 31. maaliskuuta 1995 Kotka) on suomalainen, triathloniin siirtynyt estejuoksija. Hän on saavuttanut kaksi Kalevan Kisojen pronssimitalia estejuoksusta 2013 ja 2015. Hänellä on useita nuorten sarjojen Suomen mestaruuksia. Hukka edustaa Karhulan Katajaisia. Hukka karsiutui 3 000 metrin estejuoksun alkuerissä alle 20-vuotiaiden MM-kilpailuissa Barcelonassa 2012 silloisella ennätysajallaan 10.39,73. Seuraavana vuonna alle 20-vuotiaiden EM-kilpailuissa Rietissä hän sijoittui samassa lajissa kahdenneksitoista ja vuoden 2014 alle 20-vuotiaiden MM-kilpailuissa Eugenessa myös kahdenneksitoista. Vuonna 2014 Hukka oli 3 000 metrin estejuoksun ajallaan 9.56,51 alle 20-vuotiaiden Euroopan tilaston kärjessä ja maailmantilastossa yhdeksäs. Nuorten arvokilpailujen lisäksi Hukka on edustanut Suomea Suomi–Ruotsi-maaottelussa 2013. Rasitusvammojen vaivaamana Hukka jätti estejuoksukilpailut ja ryhtyi harjoittelemaan triathlonia. Keväästä 2020 häntä on valmentanut australialainen Jonathan Hall. Vuonna 2022 Hukka voitti duathlonin Suomen-mestaruuden. Hukka opiskeli Yhdysvalloissa ja valmistui Boisen osavaltionyliopistosta kandidaatiksi sekä vuonna 2020 Tennesseen yliopistosta maisteriksi aineenaan liikuntafysiologia.Minttu Hukalta jää taas koko kotimainen kausi väliin — ”Minun oli pakko muuttaa ajatusmaailmaani” == Henkilökohtaiset ennätykset == Matka Aika Paikka Päivä 800 m 2.14,00 Porvoo 13. heinäkuuta 2014 1 500 m 4.28,67 Huittinen 9. elokuuta 2014 3 000 m 9.27,12 Turku 25. kesäkuuta 2014 3 000 m esteet 9.56,51 Jämsä 28. kesäkuuta 2014 5 000 m 16.09,36i Seattle, USA 29. tammikuuta 2016 == Lähteet == * === Viitteet === Luokka:Suomalaiset estejuoksijat Luokka:Suomalaiset keskimatkojen juoksijat Luokka:Vuonna 1995 syntyneet Luokka:Elävät henkilöt
Muotiviikko

Muotiviikko on noin viikon kestävä muotitapahtuma, jossa muotitalot ja muotisuunnittelijat esittelevät uusimpia mallistojaan medialle ja ostajille. Neljä merkittävintä muotiviikkoa ovat Milanon, Pariisin, Lontoon ja New Yorkin muotiviikot, jotka järjestetään kahdesti vuodessa, keväisin ja syksyisin. ==Lähteet== ==Aiheesta muualla== * luokka:Muotitapahtumat
Never Say Die (Black Sabbathin kappale)

Never Say Die on Black Sabbath-yhtyeen kappale samannimiseltä albumilta, ja se julkaistiin myös singlenä kesällä 1978. Kappale oli yhtyeen ensimmäinen "varsinainen" eli heidän itsensäkin promotoima single-julkaisu sitten "Paranoid"-kappaleen vuonna 1970. Black Sabbath ei ollut niin sanottu sinkkuhittien varaan laskeva bändi, ja monet yhtyeen singlet olivat lähinnä levy-yhtiön julkaisemia. "Never Say Die" menestyikin hyvin Britanniassa nousemalla single-listan sijalle 21. ja yhtye esitti samana vuonna kappaleen kahteen kertaan BBC:n suositussa Top of the Pops-tv-ohjelmassa. "Never Say Die" on nopeatempoinen ja suoraviivainen hard rock-kappale, jonka sanoma on positiivinen ja periksiantamattomuutta korostava. Se oli myös albumin ainoa kappale, joka pysyi koko ajan setissä vuoden 1978 kiertueella. Myöhempinä vuosina muun muassa Megadeth-yhtye on levyttänyt kappaleen. Singlen b-puolella julkaistiin vuoden 1976 Technical Ecstasy -albumilta otettu "She's Gone" -jousiballadi. == Kappaleet == Kappaleet säveltänyt, sanoittanut ja sovittanut Black Sabbath. ;A-puoli # ;B-puoli # == Muusikot == * Ozzy Osbourne – laulu * Tony Iommi – kitara * Geezer Butler – basso * Bill Ward – rummut == Julkaisuhistoria == *1978: Vertigo Records (SAB 001) 7", UK, listasijoitus 21. *1978: Vertigo Records (6079 103) 7", EU ==Aiheesta muualla== * Black Sabbath - "Never Say Die" Top of the Pops 1978 YouTubessa Luokka:Black Sabbathin kappaleet Luokka:Vuoden 1978 kappaleet
EV Landshut

EV Landshut on vuonna 1948 perustettu saksalainen jääkiekkojoukkue Landshutin kaupungista. Joukkue pelaa maan toiseksi korkeimmalla sarjatasolla DEL2-liigassa. EV Landshutin seurahistorian paras saavutus oli kaudella 1994–1995 kun joukkue ylsi DEL-liigan finaaleihin asti mutta hävisi kuitenkin finaalisarjan. Lisäksi joukkue on voittanut Landshut Cannibalsin nimellä 2. Bundesligan kerran kaudella 2011–2012. Keväällä 2019 joukkue voitti Oberligan ja nousi kaudeksi 2019–2020 takaisin DEL2-liigaan. == Pelaajat == Maalivahdit Maalivahdit Maalivahdit Maalivahdit Maalivahdit Maalivahdit # Pelaaja Hanskakäsi Sopimus Syntymäpaikka 29 Philipp Dietl L 2026 Bogen, Saksa 34 Jonas Langmann L 2027 Bad Kissingen, Saksa Puolustajat Puolustajat Puolustajat Puolustajat Puolustajat Puolustajat # Pelaaja Kätisyys Sopimus Syntymäpaikka 3 Dominik Groß R Juniori Straubing, Saksa 6 Michael Reich L 2025 Passau, Saksa 11 Philipp Wachter L 2025 Garmisch-Partenkirchen, Saksa 22 Tobias Echtler L 2025 Füssen, Saksa 25 Andreas Schwarz (A) L 2024 Landshut, Saksa 28 John Rogl (A) L 2025 Landshut, Saksa 33 Luca Zitterbart R 2025 München, Saksa 42 Nick Pageau (C) R 2025 Gatineau, Québec, Kanada 48 Wade Bergman L 2027 Calgary, Alberta, Kanada Alexander Dersch R 2026 Landshut, Saksa Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät # Pelaaja Kätisyys Pelipaikka Sopimus Syntymäpaikka 10 Julian Kornelli L H 2026 München, Saksa 12 Thomas Brandl L KH 2024 Landshut, Saksa 21 David Stieler L KH 2025 Kladno, Tšekki, Tšekkoslovakia 23 Benjamin Zientek L VLH 2025 Augsburg, Saksa 41 Jakob Mayenschein L KH / VLH 2024 Landshut, Saksa 51 Jesse Koskenkorva L KH / VLH 2025 Oulu, Suomi 62 Tor Immo L LH 2027 Köping, Ruotsi 73 Linus Brandl R KH Laina Mannheim, Saksa 86 Robin Drothen L H 2025 Solingen, Saksa 96 David Zucker L VLH 2025 Sokolov, Tšekki Jack Doremus R H 2025 Aspen, Colorado, Yhdysvallat Nick Hutchison L KH 2025 Hicksville, New York, Yhdysvallat Robert Kneisler L H 2025 Herrenberg, Saksa Yannick Wenzel R H 2026 Wasserburg a.Inn, Saksa ===Valmennus & Joukkueenjohto=== * Päävalmentaja & Urheilutoimenjohtaja: Heiko Vogler * Apuvalmentaja: Sebastian Osterloh * Maalivahti- & Videovalmentaja: Ilari Näckel * Fysiikkavalmentaja: Adrian Schelenz * Huoltopäällikkö: Radoslav Drahos * Toimitusjohtaja: Ralf Hantschke Lähde: EliteProspectshttps://www.eliteprospects.com/team/642/ev-landshut Viitattu 10.10.2021. == Lähteet == ==Aiheesta muualla== *Virallinen sivusto Luokka:Saksalaiset jääkiekkoseurat Luokka:Baijerin jääkiekko Luokka:Vuonna 1948 perustetut urheiluseurat
Anna Karenina (vuoden 2012 elokuva)

Anna Karenina on vuonna 2012 ensi-iltansa saanut historiallinen draamaelokuva, jonka on ohjannut Joe Wright. Se perustuu Leo Tolstoin vuonna 1877 julkaistuun samannimiseen romaaniin, jonka on sovittanut käsikirjoitukseksi Tom Stoppard. Elokuvassa Anna Kareninaa näyttelee Keira Knightley ja muita pääosia näyttelevät Jude Law, Aaron Taylor-Johnson, Kelly Macdonald, Domhnall Gleeson, Ruth Wilson, Alicia Vikander, Olivia Williams ja Emily Watson. Elokuva voitti parhaan puvustuksen Oscar-palkinnon Jacqueline Durranin puvustuksesta ja oli myös ehdolla myös parhaasta musiikista, lavastuksesta ja kuvauksesta. Elokuva kuvattiin vanhassa Shepperton-teatterissa Iso-Britanniassa, jonne lavasteet rakennettiin. Levinin maaseututalo ja sen ympärillä tapahtuvat ulkokohtaukset kuvattiin Venäjän puolen Karjalassa lähellä Suomen rajaa, Kižin museosaarella, Äänisjärvellä. == Näyttelijät == == Arviot == *Ilta-Sanomat. *MTV3. *Nyt- liite. == Lähteet == == Aiheesta muualla == * Virallinen sivusto * * Karenina Box Office Majossa * Anna Karenina Rotten Tomatoesissa * Anna Karenina Metacriticissä Luokka:Joe Wrightin ohjaamat elokuvat Luokka:Universal Picturesin elokuvat Luokka:Parhaan puvustuksen Oscar-palkinnon saaneet elokuvat Luokka:BAFTA Film Award -palkitut elokuvat Luokka:Vuoden 2012 brittiläiset elokuvat Luokka:Vuoden 2012 ranskalaiset elokuvat Luokka:Brittiläiset romaaneihin perustuvat elokuvat Luokka:Ranskalaiset romaaneihin perustuvat elokuvat Luokka:Brittiläiset draamaelokuvat Luokka:Ranskalaiset draamaelokuvat
Ranskankohokki

Ranskankohokki (Silene gallica, syn. S. anglica) on Etelä- ja Keski-Euroopasta kotoisin oleva kohokkikasvi. == Ulkonäkö ja koko == Yksivuotinen ranskankohokki kasvaa 10–50 senttimetriä korkeaksi. Kasvi on pysty ja sen varret vaihtelevat haarattomista monihaaraisiin. Koko kasvi on karvainen, yläosasta nystykarvainen ja tahmea. Lehdet ovat varressa vastakkain. Kukinto on harvakukkainen, terttumainen ja toispuolinen. Lyhytperäisten kukkien verhiö ja teriö ovat viisilehtisiä. Verhiö on ulkoverhiötön, lieriömäinen, karvainen ja enintään senttimetrin pituinen. Terälehdet ovat 10–12 mm pitkiä ja väriltään valkoisia tai punertavia, joskus myös punaläikkäisiä. Terälehtien lavat ovat ehyitä tai lanttokärkisiä. Suomessa ranskankohokki kukkii heinä- elokuussa. Hedelmä on 6–9 mm pitkä kota.Retkeilykasvio 1998, s. 118, 122.Suuri Pohjolan kasvio 2005, s. 152. == Levinneisyys == Ranskankohokki on alun perin kotoisin Etelä- ja Keski-Euroopasta.Retkeilykasvio 1998, s. 122. Laji on levinnyt tulokkaana muun muassa Etelä-Norjaan ja -Ruotsiin. Suomessa ranskankohokkia on tavattu maan etelä- ja keskiosista, lähinnä sisämaasta.Lampinen, R. & Lahti, T. 2017: Kasviatlas 2016. Helsingin Yliopisto, Luonnontieteellinen keskusmuseo, Helsinki. Viitattu 25.10.2017. == Elinympäristö == Ranskankohokki on Suomessa satunnainen uustulokas, jota on tavattu lastauspaikoilla, myllyillä ja kylvönurmikoilta. == Lähteet == * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. * Suuri Pohjolan kasvio. Toim. Mossberg, Bo & Stenberg, Lennart. Kustannusosakeyhtiö Tammi, Helsinki 2005 (2003). === Viitteet === == Aiheesta muualla == * * ITIS: Silene gallica * United States Department of Agriculture (USDA): Silene gallica Luokka:Kohokit
Vaikertajakyyhky

Vaikertajakyyhky (Zenaida macroura) on pohjoisamerikkalainen kyyhkylaji. ==Ulkonäkö ja koko== Vaikertajakyyhky on 28–33 senttimetriä pitkä. Se on väritykseltään vaalean punertavanruskea, mutta yläpuolella ja niskassa on harmahtavaa sävyä. Lisäksi sillä on selkäpuolella suuria mustia täpliä. Linnun pyrstö on pitkä ja terävä ja siinä on valkoiset reunat. Vaikertajakyyhkyn jalat ovat vaaleanpunaiset ja silmä ja nokka tummat. ==Lähteet== Luokka:Kyyhkylinnut
Vaassila Kieleväinen

Vaassila Kieleväinen (n. 1755 – n. 1840) oli tunnettu runonlaulaja ja tietäjä. Kieleväisen isän nimi oli Ignat. Elias Lönnrot tapasi Kieleväisen Vuokkiniemen Vuonnisessa keruumatkallaan vuonna 1833. Vaikka iäkkään Kieleväisen muisti oli jo heikentynyt, Lönnrot sai häneltä talteen Väinämöisen uroteot yhdessä jaksossa, millä lienee ollut merkitystä Lönnrotin alkaessa matkalta palattuaan jäsentää Kalevalaa juuri Väinämöistä koskevien runojen ympärille. Tälle pienoiseepokselle Lönnrot antoi nimen Runokokous Väinämöisestä. Myös Juhana Fredrik Cajan ja Matthias Alexander Castrén tapasivat Kieleväisen, vuosina 1836 ja 1839. Castrén sai häneltä talteen erityisesti loitsuja sekä taikoja koskevaa tietoja. Kieleväisen maine tietäjänä olikin huomattava, sen tiedetään kestäneen 1800-luvun lopulle saakka. Kun Lönnrot haastatteli Kieleväistä, haastattelu tapahtui niin, että Kieleväinen enemmän kertoi kuin lauloi runojen sisällöstä ja keskinäisestä järjestyksestä. Kun Vaassila oli unohtanut jonkin seikan, jonka Lönnrot puolestaan keräyksiensä perusteella tunsi, hän auttoi Vaassilaa muistamaan ja niin jatkettiin eteenpäin. Castrénille Vaassila Kieleväinen tietäjien tavoista poiketen paljasti taikakeinojaan ja -välineitään, vaikka he eivät tunteneet toisiaan hyvin. Castrén kirjoitti: > Täällä [Vuonnisessa] sain myös nähdä jokseenkin täydellisen kokoelman > loitsimisessa käytettäviä välikappaleita. Tämän kokoelman omistaja, joka oli > kuuluisin noita koko Karjalassa ja nimeltään Kieleväinen, ilmaisi minulle > joukon eriskummaisia taikakeinoja. Ne ovat nimittäin muodostetut määrätyistä > tempuista ja niihin kuuluu muutamien sangen lyhyiden loitsulauselmain > lukeminen. == Lähteet == * Sivu 382. === Viitteet === Luokka: Runonlaulajat Luokka:1750-luvulla syntyneet Luokka: Vuonna 1840 kuolleet Luokka: Vienankarjalaiset
Pöytätennis kesäolympialaisissa 2004 – miesten nelinpeli

Pöytätenniksen miesten nelinpeli Ateenan kesäolympialaisissa 2004 alkoi 15. elokuuta ja finaali pelattiin 21. elokuuta 2004. == Puolivälieristä eteenpäin == {{Turnauspuu8 || Chen / Ma|4| Błaszczyk / Krzeszewski|1 || Maze / Tugwell|4| Persson / Waldner|1 || Lee / Ryu|1| Mazunov / Smirnov|4 || Grujić / Karakašević|1| Ko / Li|4 || Chen / Ma|4| Maze / Tugwell|2 || Mazunov / Smirnov|2| Ko / Li|4 || Chen / Ma|4| Ko / Li|2 || Maze / Tugwell|4| Mazunov / Smirnov|2 }} === Puolivälierät === === Välierät === === Pronssiottelu === === Loppuottelu === == Mitalistit == Sija Maa Pelaajat 1 Kiina Chen Qi / Ma Lin 2 Hongkong Ko Lai Chak / Li Ching 3 Tanska Michael Maze / Finn Tugwell == Lähteet == * ITTF: Athens 2004 Mens doubles miesten nelinpeli
A Hard Road

A Hard Road (tai Hard Road) on Black Sabbath-yhtyeen kappale ja single- julkaisu, joka on otettu albumilta Never Say Die!. Kappale nousi Britannian single-listalla sijalle 33. syksyllä 1978. Kappaleesta kuvattiin myös promo- video, jossa yhtye nähdään konserttilavalla soittamassa kappaletta. Kappaleen sanomassa kehotetaan positiivisuuteen: "miksi mennä vaikeinta kautta? (eng. hard road) Emmekö voi vain olla ystäviä?". Musiikillisesti kappale kulkee tasaisen kompin ja Iommin riffin myötä. Kappale on myös yhtyeen historian toistaiseksi ainoa, jossa kaikki jäsenet laulavat taustalaulua.Tony Iommi: Iron Man - My Journey Through Heaven and Hell with Black Sabbath, Da Capo Press, 2011 Singlen b-puolella julkaistiin vuoden 1975 Sabotage-albumilta otettu "Symptom of the Universe". Kumpaakin kappaletta on editoitu lyhemmäksi verrattuna albumi-versioihin.http://www.discogs.com/Black-Sabbath-Hard- Road/release/3432738 info singlestä Discogs.com-sivustolla == Kappaleet == Kappaleet säveltänyt, sanoittanut ja sovittanut Black Sabbath. ;A-puoli # ;B-puoli # * * tuottaja Black Sabbath, paitsi b-puoli Black Sabbath ja Mike Butcher == Muusikot == * Ozzy Osbourne – laulu * Tony Iommi – kitara, taustalaulu * Geezer Butler – basso, taustalaulu * Bill Ward – rummut, taustalaulu == Julkaisuhistoria == *syyskuu 1978: Vertigo Records (SAB 002) 7", purppura vinyyli, UK, listasijoitus 33. *syyskuu 1978: Vertigo Records (6079 104) 7", EU == Lähteet == Hard Road Hard Road
Basil Williams

Basil J. Williams oli brittiläinen taitoluistelija, joka voitti yhdessä Phyllis Johnsonin kanssa pariluistelun olympiapronssia Antwerpenin kesäkisoissa 1920. Williams osallistui samoissa kisoissa myös yksinluisteluun sijoittuen seitsemänneksi. Vuonna 1912 Williams osallistui Pariluistelun maailmanmestaruuskilpailuun Manchesterissa Edna Harrisonin kanssa sijoittuen kuudenneksi. ==Lähteet== * http://www.sports- reference.com/olympics/athletes/wi/basil-williams-1.html Luokka:Brittiläiset olympiamitalistit Luokka:Brittiläiset taitoluistelijat
Mljet

Mljet on saari Adrianmeressä Kroatiassa. Saaren nimi tarkoittaa hunajaa. Saari on suosittu matkailukohde. Se on 37 kilometriä pitkä ja noin 3 kilometriä leveä. Siellä asuu vakituisesti noin 800 asukasta. Saarella sijaitsee Mljetin kansallispuisto. Saaressa on myös luola, jossa Odysseus tarun mukaan vietti seitsemän vuotta. == Saaren kyliä == *Sobra; kylässä on satama mihin saarelle tulevat lautat saapuvat. Dubrovnikista ja Prapratnosta on tänne säännöllinen lauttayhteys. *Polače; kylässä on roomalaisia raunioita. Kylässä sijaitsee saaren toinen satama. *Babino Polje; kylän lähettyvillä on Odysseuksen luola. *Saplunara; saaren itäisessä kärjessä sijaitseva kylä. Kylän edustalla sijaitsevat saaren ainoat hiekkarannat. == Lähteet == Luokka:Kroatian saaret Luokka:Adrianmeren saaret
Mljetin kansallispuisto

thumb|Pyhän Marian luostari Mljetin kansallispuisto sijaitsee Kroatiassa Mljetin saaressa. Kansallispuisto on kahden saarella olevan järven ympärillä ja se kattaa saaresta kolmanneksen. Järvet ovat 29 metriä syvä Malo jezero (pieni järvi) ja 48 metriä syvä Veliko jezero (suuri järvi), jossa sijaitsevassa saaressa on Pyhän Marian (Sveta Marija) benediktiiviläisluostari. Järvet ovat kirkasvetisiä ja niiden vesi on suolaista. Suurempi järvistä yhdistyy Adrianmereen kapealla uomalla, ja siitä on taas uoma pienempään järveen. Järvissä elää suojeltuja Aurelia-meduusoja sekä Paracentrotus lividus-merisiilejä. == Retkeily == Kansallispuiston alueella kulkee paljon polkuja, joita pitkin pääsee tutustumaan alueeseen. Saaren kylissä vuokrataan polkupyöriä, joilla pääsee ajamaan vaikka järviä kiertävän asvaltoidun reitin. Myös kanootteja vuokrataan järvien rannoilla. == Lähteet == Luokka:Kroatian kansallispuistot
Catherine Chan

Catherine Chan on (s. 1999) on kiinalainen lapsinäyttelijä. Hän esittää Meitä elokuvassa Safe, jossa näyttelee myös Jason Statham. Luokka:Lapsinäyttelijät Luokka:Kiinalaiset näyttelijät Luokka:Vuonna 1999 syntyneet Luokka:Elävät henkilöt
Petri Lätti

Petri Lätti (s. 21. huhtikuuta 1972 Rauma) on suomalainen entinen jääkiekkoilija. Pelipaikaltaan hän oli oikea laitahyökkääjä. Lätti edusti kasvattajaseuraansa Rauman Lukkoa koko uransa ajan lukuun ottamatta lainapestejä Lahden Reippaassa, Uudenkaupungin Jää-Kotkissa ja Pelicansissa. Miesten otteluita hän pelasi Suomen kahdella korkeimmalla sarjatasolla. SM- liigassa Lätti teki 471:ssä runkosarjaottelussa tehot 85+79=164 ja 27:ssä pudotuspeliottelussa tehot 2+3=5. Mestiksessä ja sen edeltäjässä I-divisioonassa hän pelasi yhteensä 22 runkosarjaottelua tehoin 14+8=22. Lätti työskentelee myyntipäällikkönä Uusi Rauma -kaupunkilehden ilmoitusmarkkinoinnissa.UR.fi == Lähteet == == Aiheesta muualla == * Luokka:Suomalaiset jääkiekkoilijat Luokka:Vuonna 1972 syntyneet Luokka:Elävät henkilöt
Lokrum

Lokrum on pieni saari Adrianmeressä Kroatiassa. Se sijaitsee 600 metrin päässä Dalmatian rannikolta lähellä Dubrovnikia. Saari on suosittu matkailukohde ja siellä on kasvitieteellinen puutarha. == Lähteet == == Aiheesta muualla == * Lokrumin verkkosivut Luokka:Kroatian saaret Luokka:Adrianmeren saaret
Kartiokohokki

Kartiokohokki (Silene conoidea) on Välimeren alueelta kotoisin oleva violetinpunakukkainen kohokkikasvi. == Ulkonäkö == Yksivuotinen kartiokohokki kasvaa 10–30 senttimetriä korkeaksi. Kasvi on pysty, tavallisesti haaraton, lyhytkarvainen ja yläosastaan tiheään nystykarvainen. Lehdet ovat varressa vastakkain. Ylemmät varsilehdet ovat kapeita, leveämmästä tyvestään vähitellen suippenevia. Kukinto on yksi- tai vähäkukkainen. Kukkien verhiö ja teriö ovat viisilehtisiä. Verhiö on ulkoverhiötön, noin 2 cm pitkä, kartiomainen, pitkä- ja kapealiuskainen ja typäkkätyvinen. Verhiön väri vaihtelee vihreästä tumman sinipunaiseen ja se on voimakkaasti 30-suoninen. Terälehdet ovat väriltään violetinpunaisia. Suomessa kartiokohokki kukkii kesä-elokuussa. Hedelmä on 15–16 mm pitkä kota.Retkeilykasvio 1998, s. 118, 122.Suuri Pohjolan kasvio 2005, s. 152. Laji muistuttaa suuresti sukulaislaji hietakohokkia (S. conica). == Levinneisyys == Kartiokohokki on kotoisin Välimeren alueelta ja Lounais- Aasiasta. Laji on levinnyt esimerkiksi Pohjois-Eurooppaan muun muassa apilansiemenen mukana.Retkeilykasvio 1998, s. 122. Pohjoismaissa lajia on tavattu ainoastaan Suomessa, jossa sitä on tavattu Etelä-Suomessa sekä pohjoisempana Pohjanlahden rannikolla. == Elinympäristö == Kartiokohokki on Suomessa satunnainen uustulokas. Sitä on tavattu persianapilakylvöksissä, joutomailla, kaatopaikoilla ja myllyillä. == Lähteet == * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. * Suuri Pohjolan kasvio. Toim. Mossberg, Bo & Stenberg, Lennart. Kustannusosakeyhtiö Tammi, Helsinki 2005 (2003). === Viitteet === == Aiheesta muualla == * Kasviatlas 2020: Kartiokohokin levinneisyys Suomessa. * ITIS: Silene conoidea * United States Department of Agriculture (USDA): Silene conoidea * Flora of China: Silene conoidea Luokka:Kohokit
Paholaisen pennut

Paholaisen pennut on Leena Lehtolaisen kirjoittama romaani vuodelta 2012. Se päättää trilogian, joka kertoo Hilja Ilveskeron seikkailuista henkivartijana. Ilveskeron tarina sai kuitenkin jatkoa, kun vuonna 2016 ilmestyi itsenäinen jatko-osa Tiikerinsilmä. Maaseudun Tulevaisuuden kriitikon mukaan kirjan juoni on ohut ja sekava, se on liikaa nopeasti mielenkiinnottomiksi käyvien kioskikirjamaisten henkilökarikatyyrien varassa, kerrontaa jarruttaa tarve kerrata trilogian aiempien osien tapahtumia ja kerronnallista ongelmaa aiheuttaa kirjaan tungettu ilveshehkutus. == Lähteet == ==Aiheesta muualla== *Kirjaesittely kustantajan sivulla *HS.fi: kirja-arvostelu Luokka:Leena Lehtolaisen teokset Luokka:Suomalaiset rikosromaanit Luokka:Vuoden 2012 kirjat
Carter Pann

Carter Pann (s. 1972) on yhdysvaltalainen säveltäjä. Hän sai vuonna 2001 Grammy-ehdokkuuden pianokonsertollaan. Hänen muihin teoksiinsa lukeutuvat Rags to Richard (klarinettikonsertto), Love Letters (1. jousikvartetto), Slalom (orkesteriteos), Concerto Logic (2. pianokonsertto) ja Mercury Concerto (huilulle ja orkesterille). Hän on saanut palkintoja ja tunnustuksia muun muassa ASCAP:lta ja Yhdysvaltain taide- ja kirjallisuusakatemialta. Hän kuuluu Coloradon yliopiston, Boulderin College of Musicin henkilökuntaan.CU-Boulder College of Music: Carter Pann Pann opiskeli sekä pianonsoittoa että sävellystä. Hänen opettajiinsa lukeutuivat Samuel Adler, Joseph Schwantner, Warren Benson, David Liptak, Barry Snyder, William Bolcom, William Albright ja Bright Sheng. Hän valmistui kandidaatin arvolla Eastman School of Musicista ja maisterin arvolla Michiganin yliopistosta.Naxos.com: Carter Pann == Lähteet == == Aiheesta muualla == * Viralliset sivut Luokka:Yhdysvaltalaiset säveltäjät Luokka:Vuonna 1972 syntyneet Luokka:Elävät henkilöt
Rikoslaki (albumi)

Rikoslaki on Rikoslaki-yhtyeen vuoden 2012 heinäkuussa julkaistu ensimmäinen studioalbumi. == Kappaleet == #Hämpon blues #Kadunmiehen tarina #Sika-Mika #Korkkarisaksa #Kuolleet poliisit #Kela #Valtavirta paskaa #Sosiaalisti #Tosi- TV #Säätäminen #Lomalla #Kuka tahtois jotain uutta == Kokoonpano == * Mikko – laulu * Aake – kitara, laulu * Harri – kitara * Rambo – bassokitara * Juuso – rummut === Tuotanto === * Petri Asiala – äänittäjä, miksaaja * Santtu Mäkelä – äänittäjä, miksaaja * Tuomo Valtonen – masteroija * Juuso Kallioinen – grafiikat == Arvostelut == * Desibeli.net: Desibeli.net == Lähteet == == Aiheesta muualla == * Rikoslaki discogs.com -sivustolla Luokka:Vuoden 2012 esikoisalbumit Luokka:Suomalaiset punkalbumit Luokka:Woimasoinnun albumit
Antiloop

Antiloop oli ruotsalainen konemusiikkiyhtye, joka saavutti kohtalaista menestystä Pohjois-Euroopassa vuosina 1997–2000. Yhtyeen muodostivat lidingöläiset kaverukset Robin Söderman ja David Westerlund Discogs.com historiikki . Antiloopin tunnetuin hitti lienee vuonna 1997 julkaistu trancekappale In My Mind, joka nousi Suomen singlelistalla korkeimmillaan sijalle yhdeksän Swedishcharts.com . Yhtyeen muita singlejulkaisuja ovat muun muassa Beauty & The Beast, Trespasser, Believe, Start Rockin ja Nowhere to Hide. Yhtyeen toiminta hiipui vuoden 2002 jälkeen. David Westerlund on kuitenkin jatkanut DJ-keikkojen tekemistä taiteilijanimellä David West David Westin Soundcloud.com -sivusto . ==Diskografia== ===Studiolevyt=== *1997 - LP *2000 - Fastlane People ===Kokoelmalevyt=== *1998 - Remixed *2002 - At the Rebel's Room ===Singlet=== * Purpose in life (1996) * In My Mind (1997) * I Love You (Beauty and the Beast) (1997) * Nowhere to Hide (1997) * Trespasser (1998) * Believe (1998) * Start Rockin (2000) * Only U (2000) * Catch Me (feat Timbuktu) (2000) ==Lähteet== ==Aiheesta muualla== * http://hem.passagen.se/dasp/antiloop/ (ei päivitetä enää) Luokka:Ruotsalaiset elektronisen musiikin yhtyeet Luokka:1990-luvun yhtyeet ja sooloartistit
Kirjapaino E. Kuronen

Kirjapaino Erkki Kuronen Oy oli suomalainen 1970-luvulta vuoteen 1992 asti toiminut kirjapaino. Se tuli tunnetuksi erityisesti painamistaan musiikkialbumien ja -kasettien kansista. Kirjapaino E. Kuronen vastasi kotimaisten artistien lisäksi myös useiden ulkomaisten levyjen suomalaisten painosten kansista. Yrityksella oli tapana painaa oma logonsa albumien kanteen. Varsinkin ulkomaisten artistien levyjen ollessa kyseessä, herätti tapa kummastusta sekä myös ärtymystä musiikinharrastajien keskuudessa. Erkki Kuronen myi kirjapainonsa 1987 ja sen toiminta loppui konkurssiin vuonna 1992. Kauppalehden yrityshaku/Kirjapaino Erkki Kuronen Oy:n konkurssipesä Viitattu 11.9.2012 == Lähteet == == Aiheesta muualla == * Kirjapaino E. Kurosen painamia levynkansia Discogsissa Luokka:Entiset suomalaiset kirjapainot
Pekka Niskanen (näyttelijä)

Pekka Niskanen (4. huhtikuuta 1889 Kuopion pitäjä – 19. lokakuuta 1952 Kuopio) oli suomalainen näyttelijä, tanssija ja teatterinjohtaja. ==Elämä ja ura== Kuopion maalaiskunnan Jänneniemessä syntyneen Niskasen vanhemmat olivat maatyömies Elias Niskanen ja Hanna Vepsäläinen. Tultuaan ylioppilaaksi Kuopion Lyseon lukiosta 1907 hän opiskeli Helsingin yliopistossa matemaattisia ja historialliskielitieteellisiä aineita, kunnes siirtyi teatterialalle 1909 opiskellen kaksi vuotta Suomen Kansallisteatterin oppilaskoulussa. Kesällä 1911 Niskanen liittyi Ida Aalbergin kiertueeseen, jonka jälkeen Niskanen oli kiinnitettyna Viipurin Kaupunginteatteriin vuosina 1911–1914. Viipurista hän siirtyi Kuopion teatteriin toimien myös sen johtajana vuonna 1914. Niskanen oli lyhyesti myös Kuopion Työväen Teatterin johtajana, mutta liittyi jo syksyllä 1915 Elli Tompurin kiertueteatteriin työkennellen sen jälkeen tanssinopettajana Kuopiossa. Syksyllä 1916 Niskanen oli Meri Roinin ja talvella 1917 Aarne Orjatsalon kiertueilla, ja seuraavana kesänä Vaasan kesäteatterissa. Vuosina 1917–1923 Niskanen työskenteli jälleen Viipurin kaupunginteatterissa ja 1923–1927 Tampereen Teatterissa, jossa hän oli myös apulaisjohtajana kaksi viimeistä vuottaan. Vuodet 1927–1928 Niskanen oli näyttelijänä ja apulaisjohtajana Turun Teatterissa. Porin Työväen Teatterin johtajana Niskanen toimi vuodet 1928–1930, jonka jälkeen se yhdistyi Porin Näyttämön kanssa Porin Teatteriksi. Niskanen oli sen ensimmäinen johtaja vuosina 1931–1932. Viimeiset vuotensa Niskanen työskenteli Kuopion Yhteisteatterissa. ==Näyttämötehtäviä== Niskanen oli näyttämöiden ensirakastaja ja luonnetehtävien tulkitsija. Hänen roolejaan olivat muun muassa nimiosat näytelmissä Niilo Skalm, Don Carlos ja Henrik IV sekä Romeo klassikkodraamassa Romeo ja Julia ja Osvald näytelmässä Kummittelijoita. == Lähteet == ===Viitteet=== Luokka:Suomalaiset teatterinäyttelijät Luokka:Suomalaiset teatterinjohtajat Luokka:Suomalaiset tanssijat Luokka:Vuonna 1889 syntyneet Luokka:Vuonna 1952 kuolleet
Pekka Niskanen

Pekka Niskanen voi viitata seuraaviin suomalaisiin henkilöihin: * Pekka Niskanen (näyttelijä) (1889–1952), näyttelijä, tanssija ja teatterinjohtaja * Pekka Niskanen (1935–2020), psykiatrian professori * Pekka Niskanen (taiteilija) (s. 1961), kuva- ja mediataiteilija
Titta Antti-Poika

Titta Antti-Poika, oikealta nimeltään Sirkka-Liisa Määttänen, (1. lokakuuta 1950 Jyväskylä – 10. elokuuta 2012 Pori) oli suomalainen näyttelijä. Antti- Poika valmistui Suomen teatterikoulusta 1970-luvun alussa. Hän näytteli lähes koko uransa Porin Teatterissa. Teatterin lisäksi Antti-Poika esiintyi viidessä pitkässä elokuvassa. Merkittävimmän roolinsa valkokankaalla hän teki Rauni Mollbergin elokuvassa Paratiisin lapset. Antti-Poika oli mukana myös Timo Koivusalon Sibelius-elokuvassa, jossa hän esitti säveltäjän aikuista tytärtä. Hänellä oli useita teatterialan tuottamustehtäviä. Antti-Poika oli muun muassa jäsenenä Satakunnan taidetoimikunnassa. Viimeisen roolinsa teatterinäyttämöllä Titta Antti-Poika teki keväällä 2011 Anna Krogeruksen näytelmässä Kuin ensimmäistä päivää. == Elokuvat == * Viimeiset rotannahat (1985) * Veturimiehet heiluttaa (1992) * Paratiisin lapset (1994) * Kulkuri ja joutsen (1999) * Sibelius (2003) == Lähteet == * Titta Antti-Pojan muistokirjoitus Porin Teatterin sivuilla * Luokka:Suomalaiset teatterinäyttelijät Luokka:Suomalaiset elokuvanäyttelijät Luokka:Vuonna 1950 syntyneet Luokka:Vuonna 2012 kuolleet
Tatjana Vasiljeva

thumb|Tatjana Vasiljeva näyttämöllä vuonna 2010. Tatjana Grigorijevna Vasiljeva (o.s. Itsikovitš, s. 28. helmikuuta 1947 Leningrad, Neuvostoliitto) on venäläinen näyttelijä. Vasiljeva on esiintynyt useissa teattereissa, muun muassa Vasilevskin komediateatterissa Pietarissa sekä Moskovan Majakovski- teatterissa. Ensimmäiset roolinsa valkokankaalla Vasiljeva teki 1970-luvun alussa ja on sen jälkeen esiintynyt yli sadassa elokuvassa, mukaan lukien televisioelokuvat ja -sarjat. Vuonna 1994 Vasiljeva esitti pääosaa Rauni Mollbergin viimeiseksi jääneessä elokuvassa Paratiisin lapset. == Suomessa esitetyt elokuvat == * Huvilarakkautta – Semeinoe šaste (1971) * Lemmen pikku jättiläinen – Malenkij gigant bolšogo seksa (1993) * Paratiisin lapset (1994) == Lähteet == * == Aiheesta muualla == * Luokka:Venäläiset näyttelijät Luokka:Vuonna 1947 syntyneet Luokka:Elävät henkilöt
HMS Aurora (F10)

HMS Aurora (viirinumero F10) oli Britannian kuninkaallisen laivaston Leander- luokan fregatti. == Valmistus == Alus tilattiin John Brown and Companyltä Clydebankistä, missä köli laskettiin 1. kesäkuuta 1961. Se laskettiin vesille 28. marraskuuta 1962 ja valmistui 9. huhtikuuta 1964.Marriott, Leo s. 92 == Palvelus == Alus myytiin romutettavaksi 1990. == Lähteet == * * === Viitteet === Luokka:Leander-luokan fregatit Luokka:John Brownin valmistamat alukset
HMS Euryalus (F15)

HMS Euryalus (viirinumero F15) oli Britannian kuninkaallisen laivaston Leander-luokan fregatti. == Valmistus == Alus tilattiin Scotts Shipbuilding and Engineering Companyltä Greenockista, missä köli laskettiin 2. marraskuuta 1961. Se laskettiin vesille 6. kesäkuuta 1963 ja valmistui 16. syyskuuta 1964.Marriott, Leo s. 92 == Palvelus == Alus myytiin romutettavaksi 1993. == Lähteet == * * === Viitteet === Luokka:Leander-luokan fregatit Luokka:Scottsin valmistamat alukset
HMS Galatea (F18)

HMS Galatea (viirinumero F18) oli Britannian kuninkaallisen laivaston Leander- luokan fregatti. == Valmistus == Alus tilattiin Swan Hunter and Wigham Richarsonilta Tyne and Wearista, missä köli laskettiin 29. joulukuuta 1961. Se laskettiin vesille 23. toukokuuta 1963 ja valmistui 25. huhtikuuta 1964.Marriott, Leo s. 92 == Palvelus == Alus upposi maalilaivana 1988. == Lähteet == * * === Viitteet === Luokka:Leander-luokan fregatit Luokka:Swan Hunterin valmistamat alukset
HMS Arethusa (F38)

HMS Arethusa (viirinumero F38) oli Britannian kuninkaallisen laivaston Leander-luokan fregatti. == Valmistus == Alus tilattiin J. Samuel White and Companyltä Cowesista Isle of Wightilta, missä köli laskettiin 7. syyskuuta 1962. Se laskettiin vesille 5. marraskuuta 1963 ja valmistui 24. marraskuuta 1965.Marriott, Leo s. 92 == Palvelus == Alus upotettiin maalilaivana 1991. == Lähteet == * * === Viitteet === Luokka:Leander-luokan fregatit Luokka:Whiten valmistamat alukset
HMS Naiad (F39)

HMS Naiad (viirinumero F39) oli Britannian kuninkaallisen laivaston Leander- luokan fregatti. == Valmistus == Alus tilattiin Yarrow and Companyltä Scotstounista Glasgow'sta, missä köli laskettiin 30. lokakuuta 1962. Se laskettiin vesille 4. marraskuuta 1963 ja valmistui 15. maaliskuuta 1965.Marriott, Leo s. 92 == Palvelus == Alus upotettiin 1990. == Lähteet == * * === Viitteet === Luokka:Leander-luokan fregatit Luokka:Yarrow’n valmistamat alukset
HMS Cleopatra (F28)

HMS Cleopatra (viirinumero F28) oli Britannian kuninkaallisen laivaston Leander-luokan fregatti. == Valmistus == Alus tilattiin Devonportin telakalta, missä köli laskettiin 19. kesäkuuta 1963. Se laskettiin vesille 25. maaliskuuta 1964 ja valmistui 4. tammikuuta 1966.Marriott, Leo s. 92 == Palvelus == Alus myytiin romutettavaksi 1994. == Lähteet == * * === Viitteet === Luokka:Leander-luokan fregatit Luokka:Devonportissa valmistetut alukset
BAE Morán Valverde

BAE Morán Valverde on ollut kolmen Ecuadorin laivaston aluksen nimenä. *BAE Morán Valverde (D-01), Buckley-luokan hävittäjä, laskettu vesille Yhdysvaltain laivaston USS Enrightina (DE-216), ostettu 1967 nimellä BAE 25 de Julio (E-12), nimetty 1975 Morán Valverdeksi, romutettu 1989 *BAE Morán Valverde (FM-02, Leander), Leander-luokan fregatti, laskettu vesille Britannian kuninkaallisen laivaston HMS Danaena (F47), ostettu 1991, poistettu palveluksesta 2008 *BAE Morán Valverde (FM-02, Condell), Condell-luokan fregatti, laskettu vesille Chilen laivaston Almirante Lynchinä (PFG-07), ostettu 2008, palveluksessa
Kyllä tytöt ymmärtää

Kyllä tytöt ymmärtää on suomalaisen uuden aallon yhtyeen Korroosion esikoisalbumi. Se ilmestyi Johanna-levymerkin kautta kesällä 1982. Albumin äänityksiä tehtiin Turussa Studio 55:ssä syksyllä 1980 ja kesällä 1981 sekä Helsingissä Finnvoxin studioilla keväällä 1982. Turun äänityksissä mukana olivat vielä alkuperäisjäsenet Joel Hallikainen (kitara) ja Heikki Riihelä (basso).Albumin kansiteksti Levyn miksaajana toimi Finnvoxin Risto Hemmi ja kannen suunnitteli Kari Martiala. Äänittäjänä Finnvoxilla oli Hemmi ja Studio 55:llä Martialan lisäksi Erkki Teerimäki. == Kappaleet == ;A-puoli # # # # # ;B-puoli # * # # # # ”Hei hei hei” oli julkaistu aiemmin Vaahtopäät-kokoelmalla. Albumiversio on eri kuin aiempi singleversio. ”Se et ole sinä/Nuo kauniit sanat” -single (JHX 015) julkaistiin vuonna 1982. == Kokoonpano == * Jarmo Hauhtonen – laulu * Kari Jalonen – kitarat * Timo Kilpinen – kitarat * Jani Juusela – kosketinsoittimet & taustalaulu * Juha Vuorijärvi – basso * Lasse Jalonen – rummut === Sessiomuusikot === * Joel Hallikainen – kitara * Heikki Riihelä – bassokitara == Lähteet == Luokka:Vuoden 1982 esikoisalbumit Luokka:Suomalaiset uuden aallon albumit
Tom Andtbacka

Tom Andtbacka (s. 1957) on suomalainen urheiluvalmentaja. Hän on pääasiassa valmentanut yleisurheilussa kestävyysjuoksijoita, mutta on valmentanut myös hiihtäjiä, pyöräilijöitä, suunnistajia ja triathlonisteja. Hänen valmennettaviaan ovat olleet muun muassa Pia Sundstedt, Nathalie Blomqvist, Niclas Sandells, Robert Rotkirch, Jaakko Piesanen ja Martti Siikaluoma. == Lähteet == Luokka:Suomalaiset yleisurheiluvalmentajat Luokka:Vuonna 1957 syntyneet Luokka:Elävät henkilöt
Ismo Hämäläinen

Ismo Hämäläinen (s. 30. toukokuuta 1965) on suomalainen urheiluvalmentaja. Hän toimi syyskuusta 2019 kevääseen 2024 Suomen Hiihtoliiton toiminnanjohtajana. Vuosina 2013–2019 hän oli toiminut Vierumäen valmennuskeskuksen johtajana. Hämäläinen toimi Suomen hiihtomaajoukkueessa naisten valmentajana vuosina 2002–2006. Vuosina 2006–2009 hän oli valmentajana Saksan hiihtomaajoukkueessa; ensin kaudella 2006–2007 sprinttimaajoukkueen valmentajana ja vuosina 2007–2009 naisten maajoukkueen valmentajana. Hämäläinen on valmentanut henkilökohtaisesti muun muassa hiihtäjä Aino-Kaisa Saarista ja estejuoksija Jukka Keskisaloa. Hän on ollut myös Suomen Urheiluliiton kestävyysjuoksun lajivalmentajana. == Lähteet == Luokka:Suomalaiset yleisurheiluvalmentajat Luokka:Suomalaiset maastohiihtovalmentajat Luokka:Vuonna 1965 syntyneet Luokka:Elävät henkilöt
Metsäkatkero

Metsäkatkero (Gentiana asclepiadea) on katkerolaji, jota esiintyy Keski- Euroopasta Etu-Aasiaan ulottuvalla alueella. Se on monivuotinen ruoho joka kasvaa 30:stä 60:een senttimetriä korkeaksi. Kukat sijaitsevat tavallisesti pareittain lehtihangoissa. Teriö on torvimainen, suippoliuskainen, sininen, harvoin valkoinen, pituudeltaan 3,5–5 senttimetriä. Metsäkatkeroa käytetään koristekasvina. == Lähteet == * Pinkka, Lajituntemuksen oppimisympäristö, Gentiana asclepiadea == Aiheesta muualla == * Suomen Lajitietokeskus: Metsäkatkero – Gentiana asclepiadea Luokka:Katkerot (suku)
Guy Storbacka

Guy Erik Storbacka (s. 12. heinäkuuta 1953 Pedersöre) on suomalainen yleisurheiluvalmentaja. Hän on valmentanut muun muassa Niclas Sandellsia, Karin Storbackaa, Sandra Erikssonia, Heidi Erikssonia, Ville Borgmästarsia, Christoffer Envallia, Jimmy Finnholmia, Caroline Wärniä ja Christoffer Wärniä. Hän asuu Pedersöressä.http://sportpressen.canews.fi/fi/node/1974 == Lähteet == Luokka:Suomalaiset yleisurheiluvalmentajat Luokka:Vuonna 1953 syntyneet Luokka:Elävät henkilöt